Duván Zapata

Duván Esteban Zapata Banguero (sündinud 1. aprillil 1991 Calis) on Colombia jalgpallur. Ta mängib Itaalia kõrgliigaklubis Torino ja Colombia jalgpallikoondises ründajana.

Ta alustas karjääri kodumaal América de Calis. Klubi meeskonnas tegi ta debüüdi 2009. aastal. Aastatel 2011–2013 mängis ta Argentina kõrgliigaklubis Estudiantes de La Plata. Hooajal 2012–13 lõi ta Argentina kõrgliigas 13 väravat, pälvides huvi Euroopa klubide seas."QPR and West Ham target Duvan Zapata to join ex-Liverpool boss Rafa Benitez at Napoli". 22.8.2013. Vaadatud 4.12.2018

2013. aasta augustis liitus ta Itaalia kõrgliigaklubiga Napoli. Hooajad 2015–16 ja 2016–17 veetis ta laenul Udineses ning hooaja 2017–18 Sampdorias. Itaalias on tema seni kõige edukam hooaeg olnud 2017–18, kui ta lõi Sampdoria meeskonnas Itaalia kõrgliigas 11 väravat.

2018. aastal ostis Sampdoria ema mängijaõigused, kuid andis ta kohe laenule Atalantasse."Sampdoria, Duvan Zapata passa all'Atalanta". tuttomercatoweb. 12.7.2018. Vaadatud 4.12.2018 Hooajal 2018/19 oli Zapata Itaalia kõrgliigas paremuselt teine väravalööja, kui ta lõi kokku 23 väravat. 2020. aasta jaanuaris liitus ta Atalantaga püsivalt. Atalantas mängis Zapata kuni 2023. aastani ning lõi 191 mänguga 82 väravat, millest 69 Itaalia kõrgliigas.

2023. aasta septembris läks ta Atalantast laenule Torinosse. Hooajal 2023/24 lõi Itaalia kõrgliigas 12 väravat, mis oli tema parim hooaeg pärast 2020/21. hooaega.

Debüüdi Colombia jalgpallikoondises tegi Zapata 23. märtsil 2017 MM-i valikmängus Boliivia vastu. Koondisekarjääri esimese värava lõi ta 9. juunil 2019 sõprusmängus Peruu vastu. Ta kuulus Colombia koondisse 2019. ja 2021. aasta Copa Américal.

Tema nõbu Cristián Zapata on samuti jalgpallur ja Colombia koondislane."Euro round-up: Duvan Zapata gets family bragging rights". Rte.ie. 24.9.2017. Vaadatud 4.12.2018

 Saavutused 
Napoli
Coppa Italia: 2013–14
Supercoppa Italiana: 2014

 Viited 

Kategooria:Colombia jalgpallurid
Kategooria:SSC Napoli mängijad
Kategooria:Udinese Calcio mängijad
Kategooria:UC Sampdoria mängijad
Kategooria:Atalanta BC mängijad
Kategooria:Torino FC jalgpallurid
Kategooria:Argentina Primera Divisióni mängijad
Kategooria:Serie A mängijad
Kategooria:Sündinud 1991